<classify> Simba juzi ilishinda mabao 2-1 dhidi ya Stand United matokeo yaliyoifanya ifikishe pointi 65, lakini bado haina uhakika wa kutwaa ubingwa kutokana na Yanga kuendelea kushinda mechi zake.Kocha Mkuu wa Simba, Joseph Omog aliliambia gazeti hili jana kuwa wanamatumaini madogo ya kutwaa ubingwa, lakini hawakati tama wanaendelea kupambana hadi mchezo wa mwisho kwani chochote kinaweza kutokea kwa wapinzani wao Yanga.Omog, aliwapongeza wachezaji wake kwa kuonyesha juhudi kubwa na kufanikiwa kupata ushindi wa juzi kwani unawaweka kwenye matumaini ya kutimiza walichokusudia endapo wapinzani wao Yanga watateleza kwenye mechi zao.Nikweli matumaini ni madogo kwasababu tumebakiwa na mechi moja tofauti na wapinzani wetu wana michezo mitatu kabla ya mechi ya jana lakini huwezi jua wanaweza kupoteza na Simba tukawa na nafasi ya ubingwa kitu cha msingi nawapongeza wachezaji wangu kwa kucheza vizuri na kupata ushindi leo juzi,alisema Omog.Kocha huyo raia wa Cameroon, alisema katika mazoezi yao bado ataendelea kuwasisitiza wachezaji wake kuhakikisha wanacheza kwa ari ya juu bila kukata tamaa kutokana na idadi ya michezo waliyokuwa nao wapinzani wao na anaamini hilo litatimia kwani kila mmoja wao amekuwa na ndoto za ubingwa msimu huu.Kwaupande wake kocha wa Stand United Athumani Bilali, alisema kilichosababisha timu yake kupoteza mchezo huo ni makosa madogo, yalisababishwa na wachezaji wake ndani ya uwanja na kuahidi kuyafanyia kazi kwenye mchezo wao wa mwisho msimu huu dhidi ya Ruvu Shooting.Nawapongeza Simba kwa kucheza vizuri na kupata ushindi, lakini kilichosababisha tukapoteza mchezo wa leo ni makosa madogo madogo yaliyofanywa na wachezaji wangu,alisema Bilali.Pamoja na kupoteza mchezo huo lakini Stand ipo salama na siyo miongoni mwa timu ambazo zipo katika hatihati ya kushuka daraja kuungana na JKT Ruvu ambayo tayari imeipa ligi hiyo mkono wa kwaheri.  <topic>: MICHEZO 